‘কতদিন আর পিছনে লাগবে?’ দেবের প্রশ্নের কী বললেন কুণাল

কলকাতা: দেব ও কুণাল ঘোষের (Kunal Ghose) তরজা সোশ্যাল মিডিয়ার দৌলতে পৌঁছে গিয়েছে বাড়ির ড্রয়িংরুম থেকে পাড়ার চায়ের দোকানে। দেবের ‘রঘু ডাকাত’ নিয়ে তীব্র কটাক্ষ করেন কুণাল ঘোষ। পাল্টা প্রতিক্রিয়াও দেন দেব। বিজয়া সম্মিলনীর (Federation’s Vijaya Sammilani) আয়োজন করেছিল সিনে ফেডারেশন। শুক্রবার রাতে টেকনিশিয়ান স্টুডিয়োতে আয়োজিত সেই অনুষ্ঠানে বসেছিল চাঁদের হাট। সেখানেই মুখোমুখী হয়েছিলেন দেব-কুণাল। একে অপর কে কী বললেন?

শুক্রবার সন্ধ্যায় টেকনিশিয়ান স্টুডিয়ো বসেছিল চাঁদের হাট। নেপথ্যে বিজয়া সম্মিলনীর আয়োজন করেছিল সিনে ফেডারেশন। সেখানে হাজির ছিল ‘দুই পৃথিবী’! জিৎ (Jeet)-দেব (Dev)! ছিলেন আবির, শিবপ্রসাদ আরও অনেকে। সন্ধ্যার কিছু পরে সেই মঞ্চে আসেন কুণাল ঘোষ। জিৎ-দেব-কুণাল সবাই তখন এক মঞ্চে। সবাইকেই সম্বর্ধনা দিচ্ছিলেন ফেডারেশন সভাপতি স্বরূপ বিশ্বাস। সেই পর্বেই দেব-কুণাল পাশাপাশি। কুণাল ঘোষের নাম ঘোষণা করেন অরূপ বিশ্বাস।

তিনি বলেন, ‘ আমরা অনুরোধ করছি দেব কুণাল দা সংবর্ধনা দিক।’ আর সে সময়েই দেবকে বলতে শোনা যায়, ‘ভাল অভিনেতা কিন্তু, খুব ভাল অভিনেতা’। তারপর দেব এগিয়ে আসে। দেব ফুল নিয়ে কুণালের হাতে তুলে দিয়ে সটান প্রশ্ন করেন, ‘ও কুণালদা আর কতদিন আমার পিছনে লাগবে? ক্লিয়ার করে বলো তো।’ হাসির রোল ওঠে চতুর্দিকে। কুণাল সহাস্যে জবাব দেন, ‘আমার উত্তরটা স্পষ্ট ছিল, পিছনে লাগতে গেলেও ভাল পিছন দরকার।’

আরও পড়ুন: হকের তোলপাড় করা ট্রেলার প্রকাশ্যে

কুণাল ঘোষ বলেন, ‘দেবের জন্য অনেক অনেক শুভেচ্ছা, আমি দেবকে খুব ভালোবাসি। কটাক লেগে যায়, সেটা দেবও জানে। কিন্তু ইন্ডাস্ট্রিতে দেব দেবই, এ নিয়ে তো অস্বীকার করা জায়গা নেই। আমাদের দাদা ভাইয়ের সম্পর্ক ছিল আছি থাকবে।’

দেব তখন বলেন, ‘কুণালদা আমার কাছের মানুষ। তিনি ছবিও করছেন। খুব ছোট ইন্ডাস্ট্রি আমাদের। আমাদের সবাইকে একজোট হয়ে থাকতে হবে। সাপোর্ট দরকার, নেতিবাচকতার কোনও জায়গা নেই। এটাই শুধু বলতে চাই।’ আর এতেই হাততালি দিয়ে ওঠেন সকলে।

অন্য খবর দেখুন